U Milanu - poraz Ljubičića i Karlovića (12/2/04) - 2004-02-12
Mario Ančić igra danas protiv Rafaela Nadala, koji je eliminirao Ivu Karlovića
U Milanu, na dvoranskom turniru, Ivo Karlović je eliminiran u prvom kolu. Pobijedio ga je mladi Španjolac Rafael Nadal u tri seta - 7-5, 6-7, 6-1 -, nakon što se uspješno ponio s Karlovićevim servisima. U drugom kolu, Nadala čeka meč protiv Marija Ančića. Daljnji je plasman izmaknuo i Ivanu Ljubičiću, petom nositelju ovog turnira, koji je izgubio u dva seta - 4-6, 4-6 - od Slovaka Karola Becka. Od nositelja turnira, poraz je doživio i Feliciano Lopez od ruke i reketa Antonyja Dupuisa. Branitelj naslova Martin Verkerk pobijedio je pobjednika iz 2002. Davida Sanguinettija. Nastup u drugom kolu osigurali su i Dominik Hrbaty i Karol Kučera, te Raemon Sluiter. Tenisačice, pak, igraju na turniru Paris Open, gdje je sedma nositeljica Silvia Farina prva osigurala mjesto u četvrtfinalu, pobijedivši Tinu Pisnik. Njezina bi slijedeća protivnica mogla biti Kim Clijsters, koja danas igra protiv Španjolke Marije Sanchez Lorenzo.